text: AutoblogBG: Декември 2018
  Премиерите през 2018 година
  Ако изключим инвазията на моделите от VAG, спокойно можем да кажем, че тази година мина под знака на Mercedes, въпреки трусовете в компанията, които доведоха до оставката на Dieter Zetsche. Немската компания представи значително количество премиери, като най-значими бяха тези на: новия Mercedes G-class, A-class, Sprinter, AMG GT4, първият модел от новата линия за електрически автомобили - Mercedes EQC, Новият Mercedes GLE и новото поколение на B-class.
  От друга страна и тази година VAG, бе доста активна и предложи редица интересни модели. такива например бяха: новото поколение на Audi A6, Volkswagen Touareg, великолепното Audi Q8, Второто поколение на Audi A1, Q3, Seat Tarraco, електрически задвижваният Audi E-Tron, чиито странични огледала са заменени от камери, Volkswagen T-Cross, новото поколение на култовото Porsche 911 и обречената на търговски успех Skoda Skala.
  Останалите немски компании също бяха активни. Баварците в началото на годината представиха новото BMW X4, последвано от Четвъртото поколение на BMW X5, BMW 8-series, роудстъра - Z4, Новото BMW 3-series и безумното BMW. През април месец Ford, представи новото поколение на моделното семейство Focus, на което се възлагат големи надежди и не случайно ще присъстват редица модификации. Opel, благодарение на това, че вече е собственост на PSA, се отбеляза с новото поколение на Combo, който пък бе избран за товарен модел на годината. Неговите технологични събратя в лицето на Citroen Berlingo Multispace и Peugeot Rifter, също не отстъпват по качества, но по-ниската цена на немският модел наклони везните в своя полза. Новото Peugeot 508 ще се опита да се наложи в компактният - среден клас с атрактивен дизайн, като това в момента е единствения четириврат седан без рамки на вратите. На другата крайност пък е новият кросоувър DS3 Crossback, чиито дизайн на дали ще бъде приет радушно от всички, но пък за сметка на това ще се предлага и в изцяло електрическа версия. Изненадващо Карлос Гон, бе обвинен от японските власти за присвояване на средства в особено големи размери. Този скандал е най-значимият в след "Дизелгейт" и неминуемо ще доведе до непредвидими последствия за един от най-големите концерни в световен мащаб. Голям удар бе и кончината на Sergio Marchione, който остави след себе си огромна диря, а неговите успехи и практики ще бъдат изучавани от бъдещите поколения мениджъри.
  Освен редицата нови китайски марки, които вече са толкова много, тази година на световният небосклон се появиха виетнамската Vinfast, чиито модели ще имат много общо с предходните поколения на BMW X5 и 5-та серия, а техният първи модел пък е копие на Opel Karl. Автомобилът на Путин, също разполага със западна технология, но така или иначе Aurus, възнамерява да пусне на пазара и луксозен SUV.
  Японците поначало не са толкова активни на европейският пазар, но пък за сметка на това техните представители се радват на радушен прием и имат своите почитатели. През март месец Toyota, върна в Европа, култовото име Corolla за своя компактен модел, който ще се предлага във версии хеч, седан и комби. За съжаление дизайнът на добре продаваният Toyota RAV4, бе основно променен и на дали новото поколение ще продължи да се радва на пазарен успех на старият континент. Suzuki Jimny, обаче ще се опита да привлече клиенти със своя ретро насочен дизайн. Моделът приема доста упреци за това, че е умалено копие на Mercedes G-class, но както знаем лоша реклама няма. Новата Mazda 3, разполага със своя идентичност, но високата цена и тесният избор на агрегати може да изиграят своята роля за слабото търсене на модела.
  Високата цена на Jaguar I-Pace, също е слабото място на иначе добрият модел, чиято електрическа технология се смята за най-добрата в момента на пазара. Не цената обаче ще бъде пречка за Rolls Royce Cullinan. Разочароващият дизайн на разточителният SUV, доведе до смяна на дизайнера в английската компания и най-вероятно не е далеч времето, когато ще се появи фейслифта на модела с изцяло нова визия. Новото моделно семейство на Volvo S60, няма този проблем и ще се бори за своето място под слънцето със своето серийно въздушно окачване.
  Наред с множеството премиери тази година не трябва да бъдат подминавани и тези на: Hyundai Palisade, Hyundai Santa Fe, който е първият автомобил с достъп и старт, чрез пръстов отпечатък, новата Kia Soul , Kia Ceed, Lexus ES и китайските Geely Bin Yue и Borui GE, които разполагат с технологии на Volvo.
  SAIC Datong EV30 е фургон с нулеви емисии
  От началото на следващата година в Китай ще бъде наличен електрически задвижван товарен модел дело на концерна SAIC. Datong EV30 е построен върху изцяло нова платформа предназначена за цяла армада товарни модели, които ще бъдат налични в близко бъдеще и ще се присъедини към моделното семейство на Maxus. Все още производителят не е посочил техническите характеристики на модела, но е ясно, че той ще бъде задвижван от електромотор, а автономията ще бъде малко над 300км.
  Освен товарна версия с няколко разновидности на купето, моделът ще се предлага и в добре оборудвана, пътническа версия. Цени не се споменават, но те до голяма степен ще зависят от мощността на батериите с които ще бъдат оборудвани съответните модели. Първоначално EV30 ще бъде предназначен за вътрешният пазар, но имайки предвид, че концерна разполага с добре развита търговска мрежа в Русия, Австралия, Южна Америка и Африка, то няма да е изненада, ако в по-късен етап се осъществява и експорт.
  GAC Dorcen G60S е вторият модел на китайската марка
  Ясно е, че в Китай, кросоувър моделите никнат като гъби след дъжд и поредният такъв модел е готов да стъпи на пазара веднага след новогодишните празници. GAC Dorcen G60S е поредният паркетен всъдеход базиран върху платформата на GAC Zotue T600 и е вторият модел на новосъздадената марка. Дизайна е модерен, а интериора предлага всички съвременни удобства и безжични технологии. Виртуален кокпит и 12.3-инчовия дисплей на мултимедийната система предлагат на водача цялата информация свързана с автомобила и интернет пространството, а качеството на материалите и самата сглобка са на високо ниво.
  За задвижване G60S, разчита на познатият 1.5 литров, турбо бензинов мотор с мощност 150к.с., куплиран с 6-степенна, механична или 8-степенна автоматична трансмисия задвижващи предните колела.
  Това е новата Toyota Supra
  Няколко седмици преди официалната премиера на новото поколение Toyota Supra, имаме възможност да видим първите изображения на японското купе, базирано на BMW Z4. Както знаем, двата модела са разработени съвместно и споделят една и съща платформа, но за разлика от Z4, Supra ще се предлага с твърд покрив поне в началото. Ръководството на фирмата даде зелена светлина преди няколко месеца и за открита версия на модела, която обаче ще бъде показана не по-рано от 2021 година. Според информацията японският модел има съществени разлики спрямо своя събрат и може спокойно да се разглежда, като самостоятелен такъв, тъй като комуникацията между двете фирми в процес на разработка е приключила още през 2014 година. Все още няма официална информация за новата Supra, но става ясно, че петото поколение ще бъде по-леко и по-евтино от Z4 и ще предлага свой собствен стил придружен с по-директни настройки на по-ниска цена.
  Официалната информация за модела очакваме да бъде достъпна до няколко дни и ще бъде добавена към този пост заедно със снимки с висока резолюция. Официалната премиера ще се състои на 14-ти януари в Детройт.
  Според информацията под капака на новото японско купе място ще намира 3.0 литровия, 6-цилиндров, турбо мотор с мощност от 387к.с., който намира място в BMW Z4. Разпределението на масите върху предната и задната ос е 50:50, а диференциала е с ограничено приплъзване. Производителят съобщава, че ускорението на модела до 100км/ч от място става за 4.4 секунди, а максималната скорост е ограничена на 250км/ч. Също така стана ясно, че цените в САЩ ще започват от 49 990 долара.
  Ще видим ли Great Wall Ora R1 в Европа?
  Great Wall, предлага достъпен електрически градски модел, чиито цени след данъчните облекчения ще започват от около 8 500 долара. Great Wall Ora R1 предлага място за четирима и се задвижва от електромотор с мощност 48к.с. Според производителят в зависимост от версията автономията на модела може и да надхвърли 400км. Времето за зареждане е между 8 и 10 часа, но срещу доплащане се предлага и бързо зарядно устройство, чрез което пълния цикъл за зареждане на батериите може да бъде сведен до 1.5 часа.
  Ora R1 е изградена от олекотени материали и общото тегло възлиза на 990кг. Производителят не съобщава ускорението до 100км/ч, тъй като максималната скорост е 102км/ч, но ускорението от 0 до 50км/ч е 5.6 секунди. Базовото оборудване включва пълен ел. пакет, мултимедия с 9-инчов дисплей, чрез който ще се командват и функциите на климатичната инсталация, две въздушни възглавници, камера за заден ход и др. Продажбите на Ora R1 в Южна Корея ще започнат в началото на следващия месец. Експорт за сега не се предвижда, но компанията има намерения да предлага и произвежда този модел и в Европа.
  FAW Besturn X40 ще се предлага и извън границите на Китай
  Китайският концерн FAW, представя нов, компактен кросоувър модел под името Besturn X40, който ще се предлага от началото на следващата година и извън границите на републиката. За задвижване моделът ще разчита само на бензиновият, 1.6 литров, атмосферен мотор с мощност 108к.с., куплиран с 6-степенна, механична трансмисия задвижваща предните колела. Срещу доплащане клиентите ще могат да поръчат и автоматична трансмисия.
  В базовото оборудване влизат неща като: 4 въздушни възглавници, мултимедия с 8-инчов дисплей, лети джанти, сензори за заден ход, климатик, ел. пакет, датчици за налягането в гумите и др. Цени не се споменават, но най-вероятно в Русия, те няма да надхвърлят прага от 10-12 000 долара.
  Chery Tiggo 4 наличен на пазарите в Европа
  Китайската марка ще атакува европейския пазар с новият си кросоувър модел наречен Tiggo 4. Благодарение на факта, че китайската марка подписа споразумение за сътрудничество и споделяне на технологии с индийската Tata, която пък е собственик на Land Rover и Jaguar, новият кросоувър ще споделя доказани технологии и системи налични в европейските модели. Относно механиката, Chery Tiggo 4 всъщност е добре познатият Tiggo 5x, на чието разположение ще бъдат най-новите системи за активна и пасивна безопасност, асистенти подпомагане на шофирането и системи за свързаност.
  Продажбите на модела в Русия ще започнат от началото на следващата година първоначално в Русия, след което Tiggo 4 ще бъде наличен и в Турция, а най-късно в началото на 2020 година ще се предлага и в Италия. За задвижване ще бъде наличен само 1.5 литровия, бензинов, турбо мотор с мощност 120к.с., куплиран с 6-степенна, механична или CVT трансмисии. Цени все още не са обявени, но имайки предвид, че в Китай, Chery Tiggo 5x се предлага от 10 400 евро, то най-вероятно италианците ще получат добре оборудван кросоувър за не повече от 15 000 евро.
  Lincoln Continental Coach Edition само в 80 екземпляра
  Преди няколко дни американската марка представи специална лимитирана версия на своя флагман - Lincoln Continental, която ще се предлага в тираж от едва 80 бройки. Lincoln Continental Coach Edition е с удължено междуосие (+15.2см) и срещуположно отварящи се задни врати на 90 градуса, които улесняват достъпа до втория ред седалки. Както можете да се досетите оборудването на тази модификация е изключително богато, а задните две кресла са разделени с конзола, на която са инсталирани контролерите на климатичната инсталация и озвучителната система. Освен това има място и за безжично зареждане на телефони и таблети.
  За задвижване лимитиранат версия ще разчита само на 3.0 литровия, V6-цилиндров, би-турбо мотор във версия на мощност от 406к.с., но не става ясно дали задвижващи ще са и четирите колела. Цени все още е са обявени, но всички собственици ще се радват на опцията "Black Label", която предлага абонамент за без лимитно измиване на автомобила и посещения на избрани ресторанти.
  Maserati Quattroporte и Ghibli отново с фейслифт
  Maserati за пореден път освежава моделите Quattroporte и Ghibli и то само две години след последната козметична намеса. Разликите отново са минимални, но достатъчни да се различи новата версия. Предните брони и LED светлините са детайлите, които се открояват от пръв поглед въпреки, че се наблюдават и промени в радиаторните решетки. В интериора промените се свеждат до нови материали и нов дизайн на скоростния лост.
  Гамата на агрегатите остава същата, но мощността на бензиновите агрегати е увеличена с 15к.с. Дизеловият мотор е без промяна.
  Mahindra XUV300 е втория модел на марката базиран на SsangYong
  След Mahindra Alturas G4, това е вторият модел на марката базиран на модел на Ssangyong. Този път за основа е послужил модела Tivoli, но за нуждите на индийският пазар, той е силно променен. Дължината също е коригирана и сега тя е под 4 метра, за да може моделът да се вмести в категорията на автомобили с данъчни облекчения. Освен това Mahindra XUV300 ще разчита на двигателите на индийската марка с цел понижаване разходите и постигане на по-приемлива цена.
  Под капака място ще намират бензиновият 1.2 литров мотор с мощност 82к.с., както и 1.5 литров, турбо дизел с мощност 85к.с. Първоначално всички агрегати ще се предлагат с 6-степенна, механична трансмисия, но до края на следващата година марката обещава, че ще предложи и автоматична трансмисия. Година след това трябва да видим и напълно електрическа версия.
  Продажбите на Mahindra XUV300 ще започнат от март месец, 2019 година, като цени за сега не се съобщават, но се предполага, че базовата версия няма дя надхвърля 11 000 долара. Освен в Индия, моделът се очаква и на някои пазари в Африка.
  Porsche 718 Cayman T / Boxster T е новото предложение на марката
  Немците измислиха, как да изцедат още малко пари от клиентите на моделното семейство 718, като предложат версията Т (Touring), която се характеризира с по-спортни настройки на окачването и намалено общо тегло. Външно новите версии не се отличават значително, но в интериора се наблюдават нови спортни седалки и волан, а мултимедийната система е премахната изцяло за да компенсира теглото на новия филтър за твърди частици. Клиентите обаче могат да я поръчат без допълнително заплащане.
  За задвижване Porsche 718T, разчита на познатият 2.0 литров, турбо агрегат с мощност 300к.с., куплиран серийно с 6-степенна, механична трансмисия. Срещу доплащане е налична и 7-степенната PDK. Динамичните характеристики не се отличават от тези на нормалната версия, като ускорението е подобрено с едва 0.1 секунди, а максималната скорост остава 275км/ч. Ценовата листа обаче започва от 65 070 евро. остава въпроса, дали тези допълнителни 10 000 евро си заслужават.
  JAC S4 / T60 с цена от 8000 евро
  Китайците представят достъпен кросоувър модел с италиански дизайн и приятен интериор. JAC S4 ще бъде наличен на пазара от началото на следващата година, като стартовата цена ще бъде 8 015 евро. Моделът предлага място за пет човека и товарно пространство от 520 литра, което е повече от достатъчно. В базовото оборудване ще влизат неща като: пълен ел. пакет, мултимедия, климатик и мултифункционален волан, а срещу доплащане ще се предлага цифров интрументален панел пред водача, стъклен покрив, кожен салон и др.
  Моделът ще се предлага с 1.6 литров, атмосферен агрегат с мощност 120к.с., куплиран с 6-степенна, механична трансмисия или с 1.5 литров, турбо мотор с мощност 170к.с. и CVT трансмисия. При всички случаи задвижващи ще са предните колела. В по-късен етап ще се предлага и изцяло електрическа версия с мощност 150к.с. и автономия от около 400км.
  Volkswagen Atlas Coupe ще бъде представен в Детройт
  След, като видяхме концепцията Volkswagen Atlas Cross Sport, беше ясно, че марката ще представи такава версия и беше въпрос на време това да се случи. Ето, че днес ние разполагаме с първите изображения на производствената версия, която би трябвало да бъде представена официално по време на автосалона в Детройт, през януари 2019 година. Прави впечатление, че дизайна на купеобразният SUV е значително по-култивиран и дори скучен, но най-вероятно ще има и версии изглеждащи подобаващо. Не трябва да пренебрегваме и факта, че все пак, това на снимките е китайската версия, която е базирана на Teramount.
  От гледна точка на механиката, то купе версията на пълноразмерният SUV, няма да се различава. Моторната гама ще бъде идентична, но най-вероятно VR6-цилиндровият агрегат може да бъде пенсиониран. Подробностите ще станат ясни следващия месец и ще бъдат добавени към този пост.
  McLaren 720S Spider с обявена цена от 273 000 евро
  Обещаната открита версия на McLaren 720S, бе представена този уикенд, а първите доставки към клиентите, които вече са заплатили 273 000 евро ще започнат от началото на март месец 2019 година. Сгъваемият, панорамен, твърд покрив е изработен от карбонови сплави и се прибира в рамките на 11 секунди при скородт до 50км/ч.
  По подобие на купе версията McLaren 720S Spider ще се задвижва от 4.0 литровия, V8-цилиндров, би-турбо мотор с мощност 710к.с., но благодарение на факта, че общото тегло на откритата версия е само с 50кг. повече от това на купето, динамичните характеристики на двата модела са почти идентични. Ускорението от 0 до 100км/ч е 2.9 секунди, а максималната скорост обявено от производителят е 341км/ч.